Elina Kero

Elina Kero (s. 16. lokakuuta 1982) on suomalainen amerikkalaisen jalkapallon pelaaja. Hän on pelipaikaltaan tukimies.

Kero aloitti uransa Jyväskylä Jaguarsissa vuonna 2008, kun naiset ensi kertaa pelasivat amerikkalaista jalkapalloa nykyisessä pelimuodossaan. Sen jälkeen hän on pelannut Kouvola Indiansin riveissä vuonna 2009, GS Demonsissa 2010-2016 ja vuodesta 2017 eteenpäin Helsinki Wolverinesissa. Suomen maajoukkueessa hän on pelannut vuodesta 2008 asti.

Kero on valmentanut tyttöjen U19-maajoukkuetta, miesten korkeakoulusarjassa pelaavaa Aalto Predatorsia sekä Naisten Vaahteraliigassa pelaavaa Helsinki Wolverines Ladies -joukkuetta.

Kerolle on myönnetty Suomen Amerikkalaisen Jalkapallon Liiton pronssinen ansiomerkki vuonna 2015.

Lähteet 

Suomalaiset amerikkalaisen jalkapallon pelaajat
Vuonna 1982 syntyneet
Elävät henkilöt